jeg har taget en test med en meget svag streg. er jeg gravid?
"jeg er gået over tiden, så jeg har taget en graviditetstest. den viser dog kun én tydelig og én meget utydelig streg, så jeg er ikke gravid - eller hvad?"

"hvis en graviditetstest viser to streger, så er den positiv, også selvom den ene streg er utydelig. den ene streg måler om der er urin nok på testen til at testen virker - den kalder man kontrol-stregen. den anden streg måler, om der er så meget hcg i urinen, at det tyder på man er gravid. og selvom stregen er utydelig viser den stadig, at der er mere hcg end normalt i urinen.

hvis du tager en ny test om et par dage, vil stregen sandsynligvis være tydeligere, fordi der kommer mere og mere hcg i kroppen hele tiden, hvis man er gravid. lægen kan bekræfte om du er gravid eller ej."